อยากทราบว่าประจำเดือนมา2รอบนี้ผิดปกติไห รอบแรกมาวันที่3ตุลาคม รอบ2มาวันที่ 27ตุลาคม แล้วเดือนนี้มาวันที่12พฤศจิกายน แล้วมันจะมาอีกรอบนึงไหม
สวัสดีค่ะ ประจำเดือนปกติควรห่างกันประมาณ 22-35 วัน ดังนั้นจากที่กล่าวมา ประจำเดือนรอบพย.น่าจะมาเร็วกว่าปกติ หรือไม่ก็เลือดที่ออกมาช่วงปลายเดือนตค.ไม่ใช่เลือดประจำเดือน ซึ่งอาจมีสาเหตุมาจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะการดูแลตัวเองเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์